**vlada republike srbije**

**Projekat „Znanjem do posla– Е2Е” Faza 2, za period 1. januara 2020. do 31. decembra 2021.**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje usluga – trening trenera/mentora za sprovođenje redizajniranog preduzetničkog programa Nacionalne službe za zapošljavanje**

Vlada Republike Srbije je dobila donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period od 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

Od angažovanog konsultanta/konsultantkinje se očekuje da se kroz osnaživanje kadrovskih resursa Nacionalne službe za zapošljavanje podrži testiranje modernizovanog programa obuke i mentorstva za korisnike preduzetničkog programa. Pod preduzetničkim programom u kontekstu ovog zadatka podrazumeva se set usluga koje realizuje Nacionalna služba za zapošljavanje počevši od obuke za preduzetništvo, mentorstva, dodeljivanja subvencije, specijalističkih obuka za preduzetništvo itd.

### Projektni zadatak i opis posla/očekivani rezultati

U sklopu ovog zadataka, između ostalog predviđeno je da se urade sledeće aktivnosti:

* Organizovati i realizovati proces interne selekcije trenera u okviru Nacionalne službe za zapošljavanje u saradnji sa Tim liderom i ključnim ekspertom br. 2
* Organizovati i sprovesti proces treninga trenera za NSZ zaposlene koji rade na realizaciji preduzetničkog programa
* Podržati NSZ u pilotiranju redizajniranog programa obuke kroz tesnu saradnju sa Tim liderom i ključnim ekspertom br. 2 i evaluaciji iskustva treninga
* Podržati NSZ u procesu osnaživanja kapaciteta kroz superviziju sprovođenja redizajniranog program obuke
* Pružiti podršku Tim lideru i ključnom ekspertu br. 2 u izveštavanju o realizaciji treninga trenera sa jasnim preporukama za buduće potrebne treninge
* Pružiti podršku NSZ-u u dizajnu, organizaciji i sprovođenju mentorskih treninga za preduzetnički program u skladu sa preporuka koje proizlaze iz prethodno urađene analize
* Pružiti podršku Nacionalnoj službi za zapošljavanje u selekciji grupe mentora koji će pružati mentorsku podršku licima koji koriste preduzetnički program
* Pružiti podršku NSZ u treningu mentora i superviziji realizacije mentorskog programa
* Pružiti podršku NSZ u testiranju modernizivanog preduzetničkog prorama kroz tesnju saradnju sa Tim liderom i ključnim ekspertom br. 2
* Pružiti podršku Tim lideru i ključnom ekspertu br. 2 u izveštavanju o realizaciji modernizovanog NSZ mentroskog programa
* Tesno sarađivati sa psihologom koji pruža podršku u uvođenju psihosocijalne podrške za krajnje korisnike NSZ preduzetničkog program kako bi se napravile veze između treninga/mentorstva i usluge psihosocijalne podrške koja se planira uvesti

Očekivani period angažovanja konsultanata/kinja koji ispune kriterijume je od kraja aprila 2021. godine do sredine decembra 2021. godine.

**Zainteresovani konsultant/konsultantkinja treba da ispunjava sledeće uslove:**

* + Stečena diploma fakulteta u trajanju od 4 godine u oblastima koje su relevantne za projektni zadatak (ekonomija, preduzetništvo, biznis poslovanje, trening) ili ekvivalentnih 10 godina radnog iskustva u oblasti preduzentištva/treninga ukoliko je obrazovni profil društvenog smera
	+ Minimum 5, poželjno 7 godina radnog iskustva nakon stečene diplome u oblastima koje se relevantne za projektni zadatak a odnose se sagledavanje potreba za treninzima, izrada i realizacija treninga trenera i/ili treninga mentora
	+ Relevatno iskustvo na sličnim zadacima u realizacija prorgrama treninga trenera i/ili treninga mentora u Republici Srbiji će se smatrati kao prednost
	+ Relevantno iskustvo u izradi i/ili realizaciji razčičitih programa podrške preduzetnicima sa fokusom na ranjive grupe će se smatrati kao prednost
	+ Odlično znanje srpskog i englekog jezika je obavezno
	+ Odlične veštine prezentacije, verbalizacije i izveštavanja
	+ Jake organizacione veštine i fokusa na rezultatima.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31. decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 12.04.2020. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: a.roncevic@gov.rs